
ועדת משנה של ועדת העבודה הרווחה והבריאות

לתקנות שיוויון זכויות לאנשים עם מוגבלות 
 29/05/2012 

הכנסת השמונה-עשרה 
נוסח לא מתוקן

    מושב רביעי
<פרוטוקול מס'  78>
מישיבת ועדת המשנה של ועדת העבודה, הרווחה והבריאות 

לתקנות שיוויון זכויות לאנשים עם מוגבלות 
 יום שלישי, ח' בסיון התשע"ב (29 במאי 2012), שעה 11:00
<סדר היום:>
<תקנות שוויון זכויות לאנשים עם מוגבלות (נגישות רכב השכרה ואוטובוסים), התשע"א - 2011>
נכחו:

<חברי הוועדה:>
אילן גילאון – היו"ר
עפו אגבאריה

<מוזמנים:>
	אפרים חוצ'ה
	–
	סגן מנהל אגף השיקום, משרד הרווחה והשירותים החברתיים

	מירב גת
	–
	משרד הרווחה והשירותים החברתיים

	עו"ד הרצל רבינאין
	–
	לשכה משפטית, משרד התחבורה, התשתיות הלאומיות והבטיחות בדרכים

	אבי רמות
	–
	יועץ נגישות, עמותת שק"ל, משרד התחבורה, התשתיות הלאומיות והבטיחות בדרכים

	יעל ניסן
	–
	עוזרת מנהלת ריפוי בעיסוק, משרד הבריאות

	נמרוד הגלילי
	–
	מנכ"ל הארגון הישראלי להשכרת רכב וליסינג, איגוד לשכות המסחר

	שמואל חיימוביץ'
	–
	ממונה נגישות ארצי, נציבות שוויון לאנשים עם מוגבלות

	עו"ד ערן טמיר
	–
	ריטיינר של הנציבות לשוויון לאנשים עם מוגבלות

	ישראל אבן זהב
	–
	רכז תחום נגישות, פורום הארגונים לתקנות הנגישות

	שוקי שדה
	–
	מנכ"ל ארגון חברות ההסעה בישראל

	אבנר עורקבי
	–
	יו"ר ארגון אהבה - ארגון הנכים בישראל המיוחד

	אבי בלאו
	–
	יו"ר בקול


<ייעוץ משפטי:>
אייל לב-ארי
<מנהלת הוועדה:>
וילמה מאור
<קצרנית פרלמנטרית:>
ר.כ. חבר המתרגמים
<תקנות שוויון זכויות לאנשים עם  מוגבלות (נגישות רכב השכרה ואוטובוסים), התשע"א-2011>
<היו"ר אילן גילאון:>
אנחנו מטפלים בזנבות מן הישיבה הקודמת. היו כמה נושאים שנתבקשתם לחזור בחזרה ולהתיישב עליהם ואנחנו נחזור להקראה של הדברים שלא סיכמנו, בנושא של רכב להשכרה ובנושא של אוטובוס מותאם לנוסעים עם מוגבלות ונתחיל מכאן. 
<אייל לב-ארי:>
אנחנו עוברים לעמוד ראשון, להגדרות, "כסא שישה מצבים".

"כסא ששה מצבים" – כסא בעל בסיס למושב נהג שבו מותקן מנגנון המאפשר תנועה סיבובית, אנכית ואופקית. 

אנחנו עוברים לתקנה 2, נושא החזקת רכב השכרה, תחנת משנה (ב) בעמוד 2.

(ב)
ברכבי השכרה נגישים המיועדים לנהיגה עצמית, יותקן מנגנון יד להפעלה ביד שמאל או מנגנון יד להפעלה ביד ימין או דוושת מאיץ ברגל שמאל כמפורט בתוספת הראשונה.

בתקנה 3 (ב) - - -

<שמואל חיימוביץ':>
רגע, יש עוד את 3 (א) (5).

<אייל לב-ארי:>
לא, 'המראה הפנורמית' כבר אושר. 
<ערן טמיר:>
אבל אחר כך לא ירדנו מזה?

<שמואל חיימוביץ':>
רשמית, מה הסיבה בכלל שזה צץ?

<היו"ר אילן גילאון:>
למה?

<שמואל חיימוביץ':>
אני לא בטוח שבן אדם יאהב לראות מראה פנורמית ברכב, אם הוא לא רגיל לזה. 
<ישראל אבן זהב:>
את זה ביקשו באחד הדיונים.

<היו"ר אילן גילאון:>
מה מקור התוספת הזאת? מי ביקש את זה? 

<קריאה:>
מישהו מלקויי שמיעה ביקש את זה.

<נמרוד הגלילי:>
זה אתה ישראל?

<ישראל אבן זהב:>
אני?

<שמואל חיימוביץ':>
אולי כנגד דרישה תותקן, זה אני יכול להבין, כי זה עם שתי גומיות מתקינים.
<אייל לב-ארי:>
זה היה כבר בדיון הראשון. 

<נמרוד הגלילי:>
אתה רוצה, אפשר לשנות את זה – לבקשת אדם יותקן.

<שמואל חיימוביץ':>
כן, זה הגיוני. 

<היו"ר אילן גילאון:>
אתם לא נותנים את זה לכל אחד דבר כזה? 

<ישראל אבן זהב:>
כן, אבל היום אני לא יודע אם יש הצדקה. יש את מראות החוץ, שתי מראות בחוץ. 

<היו"ר אילן גילאון:>
עזבו, אז תרדו מהסעיף הזה, בחייכם. 

<שוקי שדה:>
בתקנות הרכב היא אסורה לחלוטין. 

<היו"ר אילן גילאון:>
תמחקו את הדבר הזה. 

<ישראל אבן זהב:>
יש לי שאלה, אייל. בסעיף הזה, אחרי פרק 2, בסעיף 3 כתוב – יותקן בו מנגנון יד בידי מתקין מורשה. השאלה אם לא רוצים גם להוסיף ו/או דוושה לרגל שמאל. בסעיף 3.3, להוסיף 3.1. השאלה אם לא כדאי להוסיף את זה.

<היו"ר אילן גילאון:>
מה להוסיף?

<אייל לב-ארי:>
אה, בסעיף 3.3, יותקן בו מנגנון יד בידי מתקין מורשה?

<ישראל אבן זהב:>
כן. מתקין מורשה, מנגנון יד ו/או דוושה לרגל שמאל. אם כבר כתבתם את זה, בואו נמלא את זה עד הסוף. ו/או.

<אייל לב-ארי:>
כן.  או זה ו-. השאלה אם צריך ישראל גם לאור ההערה שלך בסעיף 2 (ב), דוושת מאיץ ברגל שמאל, או שדוושת מאיץ להפעלה ברגל שמאל. 

<ישראל אבן זהב:>
להפעלה ברגל שמאל, ברור. 

<אייל לב-ארי:>
בסדר. אז ב-2 (ב) זה גם הפעלה, אוקי. ב-3 (ב)(2) השתנה הנוסח, בין היתר כדי להבטיח לאדם שמתנייד בכיסא ברכב גבוה, שיהיה לו בעצם מעבר חופשי בין כיסא לבין כיסא שישה מצבים. 

(2)
רוחב הדלת המיועדת לכניסה של אדם הנע בכסא גלגלים יאפשר מעבר חופשי של אדם עם הכסא פנימה והחוצה אל המקום המוקצה, לפי תקנת משנה (ב)(1), ולא יפחת מ-80 סנטימטרים במקום הצר ביותר; ברכב המיועד לנהיגה עצמית יתאפשר מעבר חופשי מכיסא הגלגלים אל כיסא שישה מצבים מהמקום המוקצה לפי תקנה משנה (ב)(1). 

<היו"ר אילן גילאון:>
בסדר גמור.

<אייל לב-ארי:>
סעיף 3 (ב)(8), נושא מאחזי יד נוחים לאחיזה, "מצופים בחומר לא קשיח, שסומנו בצבע הנוגד את סביבתו". בכל מקום שיהיה צבע נוגד את סביבתו זה יהיה בעצם ניגוד חזותי לפי התקן, אז זה יהיה שינוי נוסח בהתאם ברוח התקנות.
<ישראל אבן זהב:>
שסומנו בניגוד חזותי?

<אייל לב-ארי:>
כן. צבע נוגד את סביבתו זה הניגוד החזותי. 

<ישראל אבן זהב:>
אני לא בטוח שמי שנוהג צריך את זה בניגוד חזותי, אבל זה בסדר. 

<אייל לב-ארי:>
סעיף (ג) - 

(ג)
ברכב השרה המיועד להסעת אדם עם מוגבלות כאמור בסעיף קטן (ב) יותקנו, לבקשת אדם עם מוגבלות מנגנון יד, אמרו בתקנת משנה (א)(3) וכיסא שישה מצבים במספר כמפורט בתוספת הראשונה. 

<ערן טמיר:>
כיסא שישה מושבים לא צריך להיות קבוע? אפשר להתקין אותו לפי - - -

<שמואל חיימוביץ':>
מה? מה?

<היו"ר אילן גילאון:>
הוא יכול גם להיות קבוע.

<שמואל חיימוביץ':>
הוא אמור להיות קבוע. 

<ערן טמיר:>
הוא אמור להיות קבוע, אני חושב.

<ישראל אבן זהב:>
פשוט מתקינים אותו על בסיס, והבסיס משנה את המצבים.

<היו"ר אילן גילאון:>
אנחנו לא נכנסים לזה. הוא צריך להיות שם. 

<ערן טמיר:>
לא, אבל לפי מה שכתוב פה, הוא יותקן רק לבקשה.

<היו"ר אילן גילאון:>
אבל כשהוא יותקן אצל היצרן או יותקן לבקשה, או יותקן הכל, העיקר שהוא יהיה שם, מה זה משנה? 

<ערן טמיר:>
שמואל, הוא קבוע או שאפשר להתקין אותו?

<שמואל חיימוביץ':>
למיטב ידיעתי הוא קבוע. 

<היו"ר אילן גילאון:>
אבל זה לא משנה את ההגדרה, הוא יכול להיות קבוע והוא יכול להיות גם לא קבוע.

<ערן טמיר:>
אבל מה שכתוב פה זה שהוא לא חייב להיות קבוע. 

<אייל לב-ארי:>
נכון.

<היו"ר אילן גילאון:>
למה הוא חייב להיות קבוע? 

<ערן טמיר:>
לפי זה הוא מופיע, אבל במציאות הוא צריך להיות קבוע, הוא צריך להיות שם, להבדיל מן המנגנון שאותו אפשר להתקין.

<היו"ר אילן גילאון:>
יש איזו סיבה הנדסית למה הכיסא הזה צריך להיות קבוע בתוך האוטו?

<שמואל חיימוביץ':>
יש לו מערכת חשמלית. 

<ערן טמיר:>
צריך להיות כיסא. הכיסא צריך להיות ויותקן לבקשת האדם מנגנון. פשוט צריך להפוך את הסדר של הדרישות.

<היו"ר אילן גילאון:>
טוב.

<אייל לב-ארי:>
אוקי, הכיסא יהיה קבוע וההתקנה של מנגנון היד לבקשה. 

<היו"ר אילן גילאון:>
האמת שגם בן אדם בלי שישה מצבים יכול לנהוג בכיסא שישה מצבים. 

<ישראל אבן זהב:>
כן, כן. זה פשוט הרבה יותר נוח, כי כל הפונקציות הן חשמליות, זה כולל שישה מצבים. 

<אייל לב-ארי:>
הוספה כרגע, לאור הדיון הקודם, תקנה 4 (א) – איסור דרישת תשלום יתר:

(1) מי שעיסוקו בהשכרת רכב השכרה יעמיד להשכרה רכב השכרה נגיש תמורת מחיר זהה למחירו של רכב השכרה שאינו נגיש. 

תקנה 5 - - -

<אבנר עורקבי:>
אני רוצה לשאול שאלה פה. אני מקדים אותך, בתקנה 4, להזמין רכב 24 שעות מראש? אני לא יודע, אם עשיתי תאונה עם האוטו שלי, אני לא יכול להודיע להם 24 שעות מראש ואז אני מוגבל בלי הרכב. אני רק שואל, אני לא אומר את זה בתור - - -
<נמרוד הגלילי:>
אני אגיד למה, דבר ראשון בנוסח המקורי של התקנות זה היה 48 והסיבה היא אחת ויחידה. אין כוונה שחברות ההשכרה יהיה להן אוטו בחנייה שיעמוד כל הזמן ולא ייסע. ולכן יש את הזמן של הודעה מוקדמת, כי בינתיים אפשר להשכיר אותו לאדם רגיל.

<היו"ר אילן גילאון:>
לא, זה ברור, אבל איך אתה נותן מענה למה שהוא כאן אומר. אני דפקתי את האוטו בתאונה, מה אתה עושה? 

<אבנר עורקבי:>
טוטאל לוס. 

<נמרוד הגלילי:>
הכוונה היא לתת פתרון בצורה המהירה ביותר.

<היו"ר אילן גילאון:>
זה לא משהו שהוא מתכנן.

<נמרוד הגלילי:>
זה ברור, אבל אין סיבה, אני חושב שזה לא הגיוני לעשות נטל כבד מדי על חברות ההשכרה, שכל כלי הרכב יעמדו בחניון, עד שתגיע בקשה. 

<אבנר עורקבי:>
לאו דווקא בחניון. 

<נמרוד הגלילי:>
אבל אני לא יכול לדעת.

<ישראל אבן זהב:>
נניח עכשיו בן אדם באילת, צריך לחזור, זה גם לוקח לך זמן.

<היו"ר אילן גילאון:>
ישראל, אז יכול להיות שצריך לעשות איזה סידור בין החברות עצמן, אולי. 

<ישראל אבן זהב:>
בפול?

<היו"ר אילן גילאון:>
שיהיה להן איזה פול כזה. 

<אבנר עורקבי:>
כן, תמיד שיהיה רכב. 

<שמואל חיימוביץ':>
יש לי רעיון, לאלה שיש להם לפחות 4, תמיד יהיה בחזקתם אחד עם התקנה קבועה. 

<אייל לב-ארי:>
אבל זה לא מה שכתוב.

<היו"ר אילן גילאון:>
אז מה זה משנה?

<מירב גת:>
ואם הוא מושכר?

<היו"ר אילן גילאון:>
ואם הוא לא פנוי?

<שמואל חיימוביץ':>
הוא לא יהיה פנוי רק אם הוא נדרש במידי. 

<אייל לב-ארי:>
זה לא מה שמעודכן.

<היו"ר אילן גילאון:>
לא, הבעיה שלנו זה אם הוא לא פנוי, לא מה מעודכן.

<שמואל חיימוביץ':>
תמיד יכול להיות מצב לא פנוי, ואם כולם כבר מושכרים? 

<היו"ר אילן גילאון:>
אני מבין, אנחנו מנסים לתת איזה שהוא פתרון.

<אייל לב-ארי:>
אי אפשר. החוק מציין במפורש בסעיף המסמיך, סעיף 19 (יב) (ה) (1) – "יחזיק לפחות שני כלי רכב המותאמים לנהיגה בידי אדם עם מוגבלות", לפחות שני כלי רכב נוספים מותאמים להסעתו של אדם עם מוגבלות. מדובר כאן על החזקה. הנושא הזה כבר נדון בדיון הראשון. 

<היו"ר אילן גילאון:>
הוא מתייחס לבעיה של התיאום מראש. 

<ישראל אבן זהב:>
מה שאייל אומר זה נכון, הוא אומר שיש לו מיידי.

<היו"ר אילן גילאון:>
יש לו את זה מידית, אבל אם הם מוכשרים כולם, אז מה עושים?

<ערן טמיר:>
לא, מה שאייל אומר זה משהו אחר. מה שכתוב בחוק זה שחברה שיש לה מעל 100 כלי רכב צריכה להחזיק שני כלי רכב שהם כבר מותאמים, וכבר מותאמים זה אומר שהם לא צריכים את ההתראה קודם, זה מה שאייל אומר. 

<אבי רמות:>
רק צריך להביא אותם למי שנפגע. כלומר, לנסות להביא את זה כמה שיותר מהר. בסדר. 

<נמרוד הגלילי:>
בסדר, עדיין יש זמן ההיערכות. לפעמים אתה - - -

<אבי רמות:>
אני נמצא בטבריה והוא בירושלים, צריך להביא אותו, אז הוא יחכה שעתיים וחצי-שלוש. 

<אבנר עורקבי:>
כמה חברות יש שמחזיקות מעל 1,000 כלי רכב? 

<קריאה:>
15 חברות.

<נמרוד הגלילי:>
אני לא יודע אם 15 חברות, אבל 10 חברות בטח. 

<אבנר עורקבי:>
כדי שנוכל לדעת פחות או יותר, שאם חס ושלום אני מגיע למוסך ואומרים לי האוטו שלך מושבת חביבי, יומיים. סיפרתי לך הרגע את זה, למזלי. 

<ישראל אבן זהב:>
אז מרימים שלושה ארבעה טלפונים ויהיה לך אוטו.

<היו"ר אילן גילאון:>
יש מציאויות, אתה יודע.

<אבנר עורקבי:>
המציאות אומרת שאני יכול להרים טלפון לכמה חברות השכרה שיהיה להן רכב.

<היו"ר אילן גילאון:>
כן, אבל את זה אני לא צריך להכניס בחקיקה. זה צריך שיהיה סידור שלהן.

<אבנר עורקבי:>
לא. רק שאלתי את זה בתור שאלה.

<היו"ר אילן גילאון:>
כמו צנחן, אתה מכיר את הצנחן. הוא צונח, לא נפתח לו מצנח ראשון, לא נפתח לו מצנח שני, עכשיו חסר שגם הג'יפ לא יחכה לו למטה. אבל זה בהחלט אפשר. אנחנו פשוט רושמים את ההערה, לתשומת לבכם, בנושא של תיאום או פול, התארגנות לכלי רכב, כדי שהזמינות תהיה יותר זה. המלצה.

<ישראל אבן זהב:>
במקרה הצורך.

<נמרוד הגלילי:>
אני מאמין שיקבלו את ההמלצה הזאת, ויש כבר היום  חברה שרוצה לתת את השירות הזה.

<ישראל אבן זהב:>
יופי. 

<נמרוד הגלילי:>
בסופו של דבר שוק חופשי, כל חברה תעשה מה שהיא רואה לנכון.

<אייל לב-ארי:>
טוב, תראו, החוק מדבר על החזקה והחזקה כבר דיברנו, היא כבר החזקה אקטיבית. 24 השעות של ההיערכות שהוסכם בין משרד התחבורה לבין חברות ההשכרה, זה כבר עניין שהוא קצת יותר מרחיב, במסגרת ההסכמות בין הצדדים, גם מתוך הנחה שאולי יכול להיות שבאותו רגע לחברה אין את הרכב להעמיד לרשות האדם שפנה אליה באופן מידי. אבל הרעיון של הסעיף המסמיך מה ואמר החזקה. צריך לבוא ושיהיו בידי אותה חברת השכרת רכבים, לפחות שני כלי רכב מותאמים לאדם עם מוגבלות וכלי רכב נוספים להסעת אדם עם מוגבלות. עם זה אין מחלוקת, לגבי המשמעות של החזקה. 

אנחנו עוברים לתקנה 5 - בתקנה 5 נדרש שינוי נוסח כמו בסעיף המסמיך בחוק, שאומר שמי ש"עיסוקו בהשכרת אוטובוסים וכלי רכב אחרים יעמיד להשכרה כלי רכב נגישים" ולא לרשות משרד להסעות שניתן לו רישיון להסעת - - -
<שוקי שדה:>
מה ההבדל, אם אפשר לדעת.

<אייל לב-ארי:>
ההבדל הוא גם התאמת הנוסח בתקנות לחוק המסמיך. התקנות לא יכולות לסתור את החוק המסמיך גם מבחינת הניסוח.

<שוקי שדה:>
אבל מה יקרה אם הוא יעמיד ברשות ואחר כך - - -

<היו"ר אילן גילאון:>
זה מה ששאלת אותי כשנכנסת.

<שוקי שדה:>
כן, בדיוק זה מה ששאלתי. כתוב בפירוש – לרשות משרד ההסעות שניתן לו רישיון להסעה, סיור או להסעה מיוחדת – יעמדו אוטובוסים. אז למה לשנות? זה כבר נסגר עם הלשכה  המשפטית שלנו עם הכל, עכשיו פתאום משנים?

<אייל לב-ארי:>
כי החקיקה משתמשת בלשון פעיל ולא לשון סביל. 

<היו"ר אילן גילאון:>
אבל מה התועלת בזה?

<שוקי שדה:>
מה הבעיה?

<שמואל חיימוביץ':>
מה זאת אומרת נסגר עם הלשכה המשפטית שלהם? 

<שוקי שדה:>
מה זה מה זאת אומרת?

<היו"ר אילן גילאון:>
לא, עזבו, מה נסגר, בסדר. קודם כל אם נסגר, אז נסגר. 

<שמואל חיימוביץ':>
לא, לא, לא נסגר על זה על דעתנו. 

<היו"ר אילן גילאון:>
השאלה היא במה הועילו חכמים, זה מה שאני שואל.

<אייל לב-ארי:>
גם בלשון החקיקה השימוש הוא שימוש בלשון פעיל, לא לשון סביל. גם ההבטחה שבעצם משרד ההסעות הוא גם כן, בדיוק כמו חברה להשכרת כלי רכב, יהיה לו באופן מידי, אם זמן ההיערכות שנקבע בתקנות, אוטובוס שהוא יכול להעמיד עם אנשים עם מוגבלויות. 

<היו"ר אילן גילאון:>
מה החשש שלך?

<שוקי שדה:>
החשש שלי, שאנחנו לא רוצים להשאיר, אוטובוס הוא יקר מאד, הוא מיליונים. עכשיו, אין לנו טעם להעמיד אוטובוס שיעמוד בזה, למרות שיעברו חמישה ימים עד שנקבל את הרשות. אני לא רוצה שיהיה מצב והייתי מבקש לא לרצות שיהיה מצב שאנחנו כאילו באיזה שהוא שלב נתחייב, שיגידו לי עכשיו להעמיד אוטובוסים והזמן להעמיד את האוטובוסים לא יהיה במגבלה של ה-5 ימים. 

<ערן טמיר:>
זה לא קשור. 

<שוקי שדה:>
החשש הוא לא בבעלות, הוא יעמיד האם זה בבעלות או לא בבעלות.

<אייל לב-ארי:>
אני הייתי עושה אבחנה בין - - -

<היו"ר אילן גילאון:>
אוטובוס כזה אתה כביכול מכין אותו במשך 5 ימים? לא. יש לך אותו, יכול להיות שהוא מושכר.

<שוקי שדה:>
לא, יש לנו חברות שיש להן את זה בכמויות.

<ערן טמיר:>
מה שחשוב שהאחזקה האפקטיבית על אותו אוטובוס שייכת לאותה חברה. שלא יכולות להיות ששתי חברות יכסו את עצמן על בסיס אותו אוטובוס. זאת הדרישה הבסיסית של החוק. כל חברה, אם החוק דורש ממנה שלושה אוטובוסים – זה שלושה אוטובוסים שלה.
<היו"ר אילן גילאון:>
לפי טבלת הכמויות. 

<ערן טמיר:>
כן, אבל חשוב גם להגיד שבאופן אפקטיבי, כמו שגם אייל אמר - - -

<היו"ר אילן גילאון:>
נניח שזה כך, האם כל אחד עומד במבחן התוצאה, בדרישה.

<שמואל חיימוביץ':>
לא, אי אפשר. לנו כנציבות אין דרך לאכוף דבר כזה. 

<שוקי שדה:>
אתה לא צריך לאכוף.

<ערן טמיר:>
זה תפקיד של הנציבות. הלשכה המשפטית שלך בטח ציינה עבורך שהגורם שאוכף זה הנציבות. 

<היו"ר אילן גילאון:>
רק שנייה, הדיון הוא איננו רק משפטי, הוא גם ענייני. מה אכפת לך אם הוא מחזיק את זה קבוע או שהוא לקח את זה מדוד שלו, ובתנאי שהוא מספק לך את זה על פי התנאים והמפרט שאתה מתאר. 

<שמואל חיימוביץ':>
אני אענה. אני יכול לענות?

<שוקי שדה:>
יש גם חמישה ימים להמתין לזה, אין לנו בעיה.

<שמואל חיימוביץ':>
קודם כל, אנחנו חוששים ממצב שבסוף חברה מסוימת תגיד – אני לא יכולה לספק את האוטובוס הזה, כי מישהו אחר, יהיה איזה ... וחברה אחרת כבר לקחה. 

<היו"ר אילן גילאון:>
אתה רוצה מראש להגן עליו שהוא לא יהיה עבריין?

<שמואל חיימוביץ':>
למעשה, אני יכול ככה לעשות עוד כל מיני דברים שקשורים בחקיקה של נגישות, שהכל יסתמך על זה שפעם, אם יהיה צורך יביאו, וכו' וזה לא הולך ככה. פה יש לשון של החוק, אני מבקש לא לסטות מלשון החוק באמצעות שינוי משמעותי מבחינת המינוחים.

<היו"ר אילן גילאון:>
שמוליק, תראה, לעומת דברים שלא ניתנים באופן פיזי להעברה, כמו נניח שירותים או דברים שהם דלא ניידי, פה מדובר באוטובוס.

<שמואל חיימוביץ':>
אני יכול להביא מעלון נייד. יבוא נכה, אני אביא אוטו. 

<שוקי שדה:>
אנחנו רוצים לעזור, אנחנו גם מבינים. אבל אי אפשר להעמיד חברות כאלה גם במצב הזה של לקחת - - -

<ערן טמיר:>
אני יכול לתת דוגמא. אנחנו לא דורשים, לא כתוב פה ולא נאמר פה - - -

<שוקי שדה:>
אני יודע שזה לא בבעלות, הכל טוב ויפה. אני רק אומר שהמערכת צריכה להיות, ברגע - - -

<היו"ר אילן גילאון:>
אני לא מבין את הדיון, ברצינות. 

<ערן טמיר:>
דוגמא פשוטה, נניח שיש במדינת ישראל רק שתי חברות שזה רלבנטי לגביהם. לפי הטבלה, כל חברה צריכה שני אוטובוסים. אנחנו לא רוצים מצב שבו שתי החברות האלה יתקשרו עם ספק שלישי, ושתיהן ישתמשו, או לפחות יכסו את עצמן בשני אוטובוסים. 

<שוקי שדה:>
מה זה אכפת לך מאיפה אני  מביא את האוטובוסים?

<ערן טמיר:>
חשוב לנו שיהיו שני אוטובוסים לזה ושני אוטובוסים לזה.

<היו"ר אילן גילאון:>
אבל למה? את זה לא הבנתי.

<שוקי שדה:>
מה אכפת לך מאיפה אני מביא את האוטובוסים?

<היו"ר אילן גילאון:>
כמה אוטובוסים אתה צריך, זאת השאלה.

<ערן טמיר:>
אנחנו צריכים אוטובוסים לפי מה שקבוע בתקנות ולפי מה שקבוע בחוק, כשלכל חברה יש את האוטובוסים שהיא קשורה אליהם, ולא דיברנו כרגע על בעלות. יכול להיות שתהיה בעלות כן, ויכול להיות שלא. היא צריכה להיות קשורה לשני אוטובוסים, שלא יכול להיות שגם חברה אחרת, כי אז באמת יהיו לנו פחות אוטובוסים. 

<שמואל חיימוביץ':>
יש כמה חברות בצפון עם אוטובוסים של יותר מ-10 שנים, אני חושב, שהם נגישים. אז אפשר להסתמך עליהם. לחברה יש פול של אוטובוסים חדישים, אבל לצורך הנגישות היא תביא משם.

<היו"ר אילן גילאון:>
לא הבנתי למה זה מטריד אותך.

<שמואל חיימוביץ':>
אני נסעתי עם החברים שלי מהעבודה, לא היה לי נעים לנסוע עם אוטובוס מיושן, באמת שלא. ברוך השם יש כבר אוטובוסים חדישים.

<היו"ר אילן גילאון:>
זה משהו אחר מיושן או חדש, זה סיפור אחר.

<ערן טמיר:>
יש כאן שתי בעיות. הבעיה האחת היא שיהיו הרבה פחות אוטובוסים ממה שצריך. לצורך העניין - - -

<היו"ר אילן גילאון:>
אבל תראה, אתה לא יכול להאשים מישהו על כוונות. אתה יכול להאשים מישהו אחרי ביצוע עבירה. עכשיו, אותה חברה X  אם היא יודעת שהיא לא מספקת את השירות בחמישה ימים, היא תיקנס ככה וככה, היא תצטייד באוטובוס. 

<שוקי שדה:>
בדיוק. בדיוק ככה.

<ערן טמיר:>
חבר הכנסת גילאון, זה יותר מורכב.

<היו"ר אילן גילאון:>
אל תקרא לי חבר הכנסת גילאון, יש לי שם.

<ערן טמיר:>
שני דברים. אחד, אנחנו לא מבקשים יותר מאשר ליישר את נוסח התקנות לפי נוסח החוק, זהו. לא מבקשים שום דבר מעבר לזה. שהמילים יהיו באותן מילים כמו שהחוק מתכוון, אחר כך יעשו עם זה מה שהם רוצים. שניים, יש פה בעיה - - -

<היו"ר אילן גילאון:>
אני לא הבנתי, ערן מה אתה אומר, אני רוצה לייצר מצב שאני מחייב אותו לעמוד בחוק, אבל איך הוא מוצא את הפתרון - - -

<ערן טמיר:>
הניסוח כרגע בתקנות הוא לא זהה לניסוח שקבוע בחוק. אנחנו רצינו אותן שוב בתקנות, באותן מילים שקבוע בחוק, לא מעבר לזה, לא יותר מזה ולא פחות מזה, זה הכל. כי כרגע יכול מישהו לפרש את התקנות בשונה ממה שקבוע בחוק. רוצים את אותן מילים בדיוק, זה העניין. אותו מטבע לשון. זה עניין אחד.

שניים, אם תיאורטית לפחות, אם מדובר פה במקרה שחברה צריכה להחזיק מקסימום שלושה אוטובוסים נניח,  זה אומר שתיאורטית יכול להיות שבכל מדינת ישראל, אותם שלושה אוטובוסים יכסו את כל המדינה. ושלישית, ולא פחות חשוב, שלושה אוטובוסים זה כנראה לא מספיק. 

<היו"ר אילן גילאון:>
אבל זה יסתבר על ידי ביקוש והיצע. 

<שמואל חיימוביץ':>
אבל מראש תיצור מצב שלא יהיה ביקוש והיצע. לא יהיה היצע.

<היו"ר אילן גילאון:>
תראו מה אתם אומרים, אתם אומרים שאתם רוצים לדאוג לכך שאנשים לא יעמדו על פתך העבירה ואני אומר לא. 

<שוקי שדה:>
לא סיכמתם איתנו, לא סיכמתם עם אף אחד. מה, אתה משלם את זה? עם כל הכבוד לך.

<היו"ר אילן גילאון:>
חבר הכנסת אגבאריה, אתה רוצה משהו להתייחס?

<עפו אגבאריה:>
לא, לא. יש לי משהו לעשות.

<היו"ר אילן גילאון:>
זה דיון הכי מעניין. 

<ערן טמיר:>
לכאורה אין טעם בטבלה, אם ככה. כל הרעיון של המחוקק מראש, וזה בסדר וזה הגיוני ואנחנו רק רוצים שאותן מילים שמופיעות בחוק יופיעו גם בתקנות, ושיהיה ברור לכל חברה מה האחריות בעניין הזה. אם אנחנו זורקים לאיזה פול, אז כל הרעיון של הטבלה מיותר. עכשיו, חוץ מזה, גם יש לנו קושי - - -

<היו"ר אילן גילאון:>
בכמה כלים זה משנה את ההוצאה?

<ערן טמיר:>
זה יכול להיות שלושה כלים לכל מדינת ישראל, במקום 20-30. אני לא מכיר את מספר החברות.

<נמרוד הגלילי:>
אבל גם כשיש פול אתה יכול לבדוק את זה, שאותו פול מתאים לכמות, אם הוא מתקשר - - -

<ערן טמיר:>
אבל זה כבר סיפור אחר ושיטה אחרת בכלל להתייחס לזה. זה לא מה שהמחוקק ביקש. המחוקק אמר – אנחנו עושים את ההיגיון לפי כמות החברות שיש בישראל וגודל הצי שיש לכל חברה. זה ההיגיון של המחוקק. אם עכשיו מתחילים לעבוד לפי איזה פול שישרת או לא ישרת את כמות הצרכים במדינת ישראל, זה לא מה המחוקק רצה. 

<שוקי שדה:>
אתה תבקש – תקבל אוטובוס, למה להעמיד אוטובוס כזה?

<שמואל חיימוביץ':>
אילן, אני רק רוצה להזכיר שעניין של היצע וביקוש זה עניין שמתפתח. היום אנחנו מדברים על מצב מסוים, בעתיד אנחנו מקווים שיותר ילדים ישתלבו במערכת חינוך רגילה, ייצאו לטיולים יחד עם התלמידים באותו אוטובוס, יחד עם הכיתה שלהם - - -

<היו"ר אילן גילאון:>
מערכת שיהיה צריך לעמוד בה.

<שמואל חיימוביץ':>
אוקי, ויהיו גם טיולים מאורגנים וכל מיני הסעות במסגרות כאלה ואחרות וכו', ואפשר יהיה בקלות להשיג את האוטובוסים האלה. כרגע, אנחנו יודעים שבמצב הקיים, כשיש מצאי מוגבל, עולות בעיות. 

<היו"ר אילן גילאון:>
תגיד לי עוד משהו, לפני שאני נותן לו לדבר, מה מבחינת ההוצאה לגבי התאמת אוטובוס כזה?

<שמואל חיימוביץ':>
כתוב שזה אותו מחיר, זה כתוב בחקיקה.

<היו"ר אילן גילאון:>
לא מה אתה משלם, מה החברה צריכה לשלם. העלות שלהם. 

<ערן טמיר:>
אני מזכיר שכל החברות האלה, אם צריך יכולות גם לבקש או להוציא פטור של נטל כבד. זה כמו כל אותם האחרים. 

<היו"ר אילן גילאון:>
לא מדברים על זה. הוא לא מדבר על חברות כאלה.

<שמואל חיימוביץ':>
לדעתי, יכול להיות מצב שכל צי האוטובוסים, בזמן נתון מסוים, מופעל. ואז לכאורה משביתים אוטובוס מסוים לכמה ימים, כדי לעשות לו הורדת ספסלים ואחר כך להרכיב חזרה. יום לפני, יום אחרי, לכאורה. עכשיו, אם לא כל האוטובוסים פועלים באותו יום, אז אין שום נזק. 

<ערן טמיר:>
אני מזכיר עוד פעם שהדרישה היא טכנית ומהותית. 

<שוקי שדה:>
כמה דברים, כבוד יושב הראש. אחד, הנוסח הזה שכתוב כאן הוא מקובל ואני אגיד גם למה. המשמעות היא אוטובוסים, אוטובוס היום בממוצע עולה כ-1.2 – 1.15 מיליון שקלים. עם השינויים, עם ההכנות והנגישויות שצריך לעשות לו – זה עוד בסביבות כ-350,000 שקלים בממוצע לאוטובוס אחד. עכשיו, הפעילות שנמצאת בחקיקה מחייבת אותנו, כבעלי חברות, רוצה לומר אני לא בעל חברה, אני מנכ"ל של הארגון ולא בעל החברה, אבל מחייבת את החברות לעשות איזו שהיא פעילות שבכל מצב, בכל פנייה, חייבים להעמיד אוטובוס כזה. ויש היום במדינת ישראל מספיק אוטובוסים. גם בירושלים, יש פה חברה אחת שיש לה כאלה אוטובוסים, והיא לא יודעת מה לעשות עם האוטובוסים, היא הולכת למכור אותם. 
<ערן טמיר:>
מתוך הטיפול שלנו בכלי רכב להסעות של טיולים, אנחנו יודעים שיש חוסר. דרך אגב, גם מבקשים מחיר גבוה יותר. 

<היו"ר אילן גילאון:>
למה שלא ירכשו ממנו?

<ערן טמיר:>
יש חוסר, אנחנו יודעים שיש חוסר. 

<שוקי שדה:>
לא, לא, אני אומר, היא מוכרת את זה לחברה אחרת, לא בגלל ש-, בגלל שאין מספיק בחברה אחרת. 

<ערן טמיר:>
זה כבר בעיות שלהם, לא קשור אלינו.

<שוקי שדה:>
אבל מה שקורה, לפרק אוטובוס ולהכין אוטובוס זה גם עולה עשרות אלפי שקלים. 

<היו"ר אילן גילאון:>
כן, אבל תראה, אתה מתעלם מדבר אחד שהם צודקים והוא כזה. בתיקנה, בבסיס, הרי ברגע שאתה מקבל הרשאה שתהיה לך חברה כזאת של הסעות מגודל מסוים, זה בתיקנה שלך. כמו שיש לך כלי כיבוי אש בתוך האוטובוס או כמו שיש לך זה וזה, יש לך את זה.

<שוקי שדה:>
לא, לא, מה שאני בא ואני אומר, ברגע שזה בתקן, האוטובוס הזה יעמוד. 

<היו"ר אילן גילאון:>
למה שיעמוד? זה לא מובן לי.

<שוקי שדה:>
למה שיעמוד? כי אם מבחינת המשמעות הוא מוכן לנגישות עם כיסאות גלגלים, מורידים ספסלים, מוציאים החוצה, מכינים את זה לטובת הרמת הנכים והעגלות. 

<שמואל חיימוביץ':>
אבל את זה אפשר לעשות תוך כמה שעות. בלילה אפשר.

<שוקי שדה:>
רק שנייה, אני לא הפרעתי לך. הכל אפשר. בטח שאפשר, אני לא אמרתי לא.

<ערן טמיר:>
אנחנו לא נפריע לך, אבל לצורך הפרוטוקול, אתה דווקא כן הפרעת. 

<שוקי שדה:>
הכל אפשר. אני רק בא ואומר שהמשמעויות בסוף זה כספים והרבה כסף. מה שאני בא ואומר, החוק הזה, הנתון הזה, מחייב אותנו להעמיד לפי דרישה, אפילו לא לפי טבלה, מעבר לטבלה. בטבלה, לדוגמא מי שיש לו 21 כלי רכב, מזמין אוטובוס אחד. אם תבוא חברה שיש לה 21 אוטובוסים ורוצים ממנה 5 אוטובוסים – אז היא לא תיתן? היא תיתן, כתוב בחוק.

<שמואל חיימוביץ':>
לא, לא. 

<שוקי שדה:>
מה לא? מה לא? 

<אייל לב-ארי:>
שוקי, אתה לא מפרש את זה נכון. 

<שוקי שדה:>
למה לא?

<אייל לב-ארי:>
כי אם חברה חייבת לבוא ולעמוד, אם יש לה 21 אוטובוסים, צריכה שיהיה לה אוטובוס מיוחד נגיש אחד. אם בעצם באים ומבקשים ממנה יותר – היא לא חייבת לעמוד בזה. 

<שוקי שדה:>
אם אדם מגיע אליך עם קבוצה וצריך 5 אוטובוסים, אני יכול לשלוח אותו - - -

<היו"ר אילן גילאון:>
כן, אבל החוק לא מחייב אותך לזה. 

<שוקי שדה:>
בסדר, אבל אנחנו לא הולכים נגד. אנחנו רוצים בעד.

<שמואל חיימוביץ':>
נו, באמת.

<היו"ר אילן גילאון:>
אבל אם לא היינו הולכים נגד ואם כל התפיסה הייתה כזאת לא הייתי מחוקק חוקים בכלל. הבעיה זה לא ככה.

<שוקי שדה:>
אנחנו רוצים בעד. מה שאני בא ואומר, הנוסח הוא אותו נוסח, בצורה כמו שאתה אומר, רק בשינוי דבר אחד. לרשות משרד ההסעות שניתן יעמדו. מה ההבדל בין הרשות יעמדו לבין  - - -

<ערן טמיר:>
אחריות של החברה. 

<היו"ר אילן גילאון:>
אני אגיד לך מה ההבדל. שכוונת המחוקק הייתה בכך שזה מצב התיקנה שלך מגודל מסוים. 

<ערן טמיר:>
האחריות שלך שיהיו לך.

<שמואל חיימוביץ':>
מתוך הצי.

<שוקי שדה:>
אבל לא יהיה לי מתוך הצי. לא יהיה לי.

<שמואל חיימוביץ':>
למה? זה החוק.

<הרצל רבינאין:>
אדוני יושב הראש, אני יכול? 

<היו"ר אילן גילאון:>
יש לך פתרון אפקטיבי?

<שוקי שדה:>
אני לא אלך להשקיע - - -

<שמואל חיימוביץ':>
אבל החוק מחייב אותך, מה לעשות?

<שוקי שדה:>
הוא לא מחייב. 

<שמואל חיימוביץ':>
מה זה לא מחייב?

<היו"ר אילן גילאון:>
שניה, חכה רגע, אולי להרצל יש פתרון יצירתי.

<הרצל רבינאין:>
אני לא יודע אם יצירתי, אבל הפתרון שהחוק מחייב אותנו לנוסח מסוים. אני כיועץ משפטי במשרד התחבורה לא יכול לאפשר לשר לחתום על נוסח שהוא שונה ממה שהחוק הסמיכו. 

<היו"ר אילן גילאון:>
נכון.

<הרצל רבינאין:>
ב', גם אם נניח נרשום – 'לרשות משרד הסעות יעמדו', הרי הפרשנות של המשפט הזה תהיה לפי החוק והחוק אומר יעמיד. אז בעיני הוויכוח הוא סרק. בעיני צריך לתקן את הנוסח לפי האמור בחוק, וזהו. אם הפרשנות המשפטית אומרת - - -

<היו"ר אילן גילאון:>
אני מודה לך, תודה. אני מקבל את זה. 

<ישראל אבן זהב:>
מאיפה שהוא רוצה, מה איכפת לו. אני מבין שהוא יעמיד, אתה יכול להביא מאיפה שאתה רוצה. 

<ערן טמיר:>
שיהיה ברור שזאת אחריות החברה באופן אקטיבי. 

<שוקי שדה:>
אי אפשר להעמיד בחברות, ואני אומר כאן, אי אפשר להעמיד בחברות סתם כלי רכב שיעמדו. 

<ערן טמיר:>
הם לא כלי רכב שיעמדו סתם, אתה יכול להשתמש בהם.

<שוקי שדה:>
אי אפשר להשתמש בהם. 

<שמואל חיימוביץ':>
נאמר כאן שתוספת העלות לאוטובוס נגיש היא כ-350,000 שקלים - - -

<היו"ר אילן גילאון:>
עזוב, למה אתה מתחיל, אני לא רוצה.

<שמואל חיימוביץ':>
רק שנייה אילן, ברשותך. אם המינימום הוא 21 אוטובוסים, אם תחלק את ה-350,000 שקלים ל-21 אוטובוסים, אתה מקבל 1,500 שקלים לכל אוטובוס תוספת. אז זה לא סוף העולם. 

<היו"ר אילן גילאון:>
בסדר. תשמע, אלה נראים לי חברה שכוונתם  בסדר, שמוליק, כוונתם טובה. ואנשים גם צריכים לצמצם הוצאות ככל שניתן ואני מבין אותם. בסדר, אבל זה לא כבד מנשוא. גם לא קרה שום דבר דרמטי.

<שמואל חיימוביץ':>
אומרים לי שטעיתי, שזה 15,000 שקלים. 

<שוקי שדה:>
אני בכל מקרה מבקש שיהיה רשום שאני מתנגד לעניין הזה. 

<היו"ר אילן גילאון:>
יהיה רשום, רשום בכל הפרוטוקול. 

<שוקי שדה:>
אוקי, אני מתנגד.

<היו"ר אילן גילאון:>
איך לא יהיה רשום בפרוטוקול?

<שוקי שדה:>
ארגון חברות ההסעה מתנגד.

<היו"ר אילן גילאון:>
בתור איש אופוזיציה מובהק, אני יודע על מה אתה מדבר. אדוני יושב הראש, אני מבקש שהערתי  תירשם.

<שוקי שדה:>
כבוד יושב הראש, אני מציע לחשוב פעמיים על העניין, אני חושב שבכל מקרה אנחנו ישבנו על העניין הזה - - -

<היו"ר אילן גילאון:>
לא, לא, אבל מה שהרצל אמר - - -

<שמואל חיימוביץ':>
מי זה ישבנו וניסחנו? מי זה?

<שוקי שדה:>
אני אומר לך שהייתה התכתבות. אתה אולי לא מכיר. הייתה התכתבות בין הלשכה - - -

<היו"ר אילן גילאון:>
תקשיב, מה שיקרה בפועל שהשר לא יכול, והרצל אמר לך בתור יועץ משפטי של משרד התחבורה. אנחנו קודם כל צריכים לדבר על - - -

<ערן טמיר:>
אין שום ברירה אלא ליישר את נוסח התקנות עם נוסח החוק. 

<שוקי שדה:>
כן, כי בחברות לא יעמדו.

<היו"ר אילן גילאון:>
אנחנו שורפים עכשיו זמן. בואו נתקדם. 

<שמואל חיימוביץ':>
אז נתבע אותן.

<שוקי שדה:>
הן לא יעמדו.

<אייל לב-ארי:>
עמוד 5. בעקבות הדיון האחרון נוספה תקנה 6 א', בנושא התאמות הנגישות החושיות - - -
<שוקי שדה:>
אתה מוכן להקריא בבקשה את סעיף 5?

<אייל לב-ארי:>
תקנה 5, תהיה בנוסף הבא, אם ככה, אחרי הדיון שהיה עד כה:

משרד הסעות שניתן לו רישיון להסעת סיור או להסעה מיוחדת יעמיד להשכרה אוטובוסים מיוחדים, נגישים להסעת אנשים עם מוגבלות, בודדים או בקבוצות. המספר כמפורט בתוספת השנייה. 

זה יהיה בנוסח הזה.

<שוקי שדה:>
רק שנייה, וזה עוד צריך להעמיד תוך חמישה ימים?

<אייל לב-ארי:>
כן. עניין חמישה ימים לא השתנה. 

תקנה 6 א' בעמוד 5, הוסף עניין ההתאמות החושיות באוטובוסים שאינם אוטובוסים מיוחדים, נגישים. הוספה תקנה 9, הוראת שעה:

9. בתקופה שעד ליום 1 ביולי 2014, יקראו את תקנה 4 כך שבמקום "24 שעות" יבוא "48 שעות". 

וזה בעצם נושא פרק הזמן שחברת השכרת רכב תעמיד רכב השכרה לאדם עם מוגבלות, לא תוך 24 שעות אלא תוך 48 שעות.

<ערן טמיר:>
זה מרחיק עוד יותר את מי שיש לו תאונת דרכים או טוטאל לוס. 

<אייל לב-ארי:>
כן. 

<שמואל חיימוביץ':>
וזה בגלל שלא הצליחו לכתוב נוהל, למרות שעברה יותר משנה וחצי. 

<היו"ר אילן גילאון:>
מה?

<שמואל חיימוביץ':>
היה אמור להיות נוהל שמאפשר לחברות ההשכרה לפרק ולהרכיב מנגנון אחרי שהורכב לראשונה, על ידי חברה, ואמורים לגב נוהל שיאפשר להם לעשות את זה. למרות שעברה יותר משנה, משרד התחבורה לא כתב את הנוהל הזה. אני מבקש שתצא מפה קריאה למשרד התחבורה, תוך שנה, להעמיד את הנוהל הזה לרשות חברות ההשכרה, כדי שהן יוכלו לעמוד במטרה.

<היו"ר אילן גילאון:>
שנייה. 

<שמואל חיימוביץ':>
זה מה שמקפיץ את זה מ-24 שעות ל-48 שעות, בגלל שאין נוהל. 
<נמרוד הגלילי:>
בנוסח הראשוני של התקנות היה כתוב 48 שעות. אז דובר שאנחנו נוכל להרכיב גם - - -

<אייל לב-ארי:>
זה מה שהוא לוועדה.

<נמרוד הגלילי:>
בסדר, אני אומר בנוסח שמשרד התחבורה הפיץ להערות הגורמים הרלבנטיים היה 48 שעות, ואז דובר שניתן יהיה להרכיב גם מנגנון נייד ושעובד מטעם חברת השכרה, שעבר הכשרה מתאימה, יוכל לבצע את ההרכבה והפירוק, של אותו חלק. אחרי שגילינו שהמנגנון הנייד הוא לא דבר בטיחותי וירדנו מזה, ובהסכמה לגמרי, אז דובר שאחרי שיותקן מנגנון קבוע על ידי מתקין מורשה, עדיין יש מתוך התושבת שנמצאת בתוך ההגה, אפשר לפרק ולהרכיב את אותם - - -

<היו"ר אילן גילאון:>
אבל ההסברים האלה לא כתובים בשום מקום מה שאתה אומר עכשיו. הוא מדבר על הנוהל שמשרד התחבורה היה צריך להמציא. 

<שמואל חיימוביץ':>
כן, הוא מדבר גם.

<נמרוד הגלילי:>
על זה אני מדבר. ואז הוסכם שיהיה נוהל שיאפשר גם לחברת השכרה, ואז משרד התחבורה אמר – אוקי, אם יש נוהל כזה, אני מוריד את הזמן ההודעה המוקדמת מ-48 שעות ל-24 שעות. ובינתיים הנוהל לא הוחל, אבל ה-24 שעות ירד ולכן בדיון הקודם אמרנו שצריך להחזיר את זה ל-48 שעות ואמרנו שנשב ונדבר על זה. ואז בשיחה שקיימנו אתמול אמרו בינתיים, עד שיהיה נוהל כזה, שתהיה הוראת שעה, שהוראת השעה הזאת אומרת שלמשך שנתיים זה יהיה 48 שעות, ואני אשמח מאד שיושב ראש הוועדה, אילן, שאתה תוציא קריאה למשרד התחבורה, לגורמים הרלבנטיים במשרד התחבורה, כי לצערי זה לא הרצל שיושב פה, אלא זה גורמים אחרים - - -

<היו"ר אילן גילאון:>
הנה, הקריאה כבר יצאה, שמואל כבר הוציא את הקריאה.

<נמרוד הגלילי:>
אז זהו, אז אני אשמח באמת שיהיה נוהל.

<היו"ר אילן גילאון:>
אני מאמץ את קריאתו. הרצל, אז אתם מעבירים הלאה ונעביר גם בכתובים.

<הרצל רבינאין:>
כן.

<אייל לב-ארי:>
אנחנו עוברים לעמוד 6, לתוספת הראשונה. בעקבות הדיון האחרון השתנתה הטבלה. 

טור א' מספר כלי הרכב העומדים לרשות בעל הרישיון, טור ב' – מספר כלי הרכב לנהיגה עצמית, מנגנון יד שמאל, מנגנון יד ימין, דוושת מאיץ רגל שמאל. מספר כלי הרכב להסעת אדם אם מוגבלות,  מספר כלי הרכב להסעת אדם עם מוגבלות העומדים בדרישות תקנה 3 (ג):
	
	טור א'
	טור ב'
	
	
	טור ג'
	טור ד'

	
	מספר כלי הרכב העומדים לרשות בעל הרישיון
	מספר כלי הרכב לנהיגה עצמית
	מספר כלי הרכב
	מספר כלי הרכב

	
	
	מנגנון יד שמאל
	מנגנון יד ימין
	דוושת מאיץ רגל שמאל
	להסעת אדם עם מוגבלות
	להסעת אדם עם מוגבלות העומדים בדרישות תקנה 3(ג)

	1.
	500-100
	2
	0
	0
	2
	0

	2.
	900-501
	3
	0
	0
	2
	0

	3.
	1400-901
	2
	1
	1
	2
	0

	4.
	1900-1401
	3
	1
	1
	1
	1

	5.
	2500-1901
	4
	1
	1
	1
	1

	6.
	3100-2501
	4
	1
	2
	1
	1

	7.
	4000-3101
	4
	2
	2
	1
	2

	8.
	5000-4001
	5
	2
	2
	1
	2

	9.
	6000-5001
	6
	2
	2
	2
	2

	10.
	7000-6001
	7
	2
	2
	2
	2

	11.
	8000-7001
	8
	2
	2
	2
	2

	12.
	9000-8001
	8
	2
	3
	3
	2

	13.
	10000-9001
	9
	2
	3
	3
	2

	14.
	11000-10001
	10
	2
	3
	3
	2

	15.
	12000-11001
	11
	2
	3
	3
	3


נאמר גם מה אנחנו עושים עם מה שמעבר ל-12,000 כלי רכב, שיש חברות שיש להן, שיכולות להגיע ל - - -

<היו"ר אילן גילאון:>
אין. מי החברה שיש לה בין 11,000 ל-12,000? 

<אייל לב-ארי:>
יש כמה. 

<נמרוד הגלילי:>
אין היום אף חברה שיש לה מעל 11,000 כלי רכב להשכרה.

<אייל לב-ארי:>
יש גם 30,000 ויש גם 53,000 לפי הטבלה שאתם העברתם לי.

<נמרוד הגלילי:>
זה ליסינג.

<היו"ר אילן גילאון:>
אני לא מדבר על ליסינג.

<נמרוד הגלילי:>
אתה מדבר על הסך הכל כמו הרץ, או אוויס או אלדן, אבל יש הבדל בין ליסינג לבין השכרה.

<אייל לב-ארי:>
בסדר. הנתונים שאני קיבלתי ממשרד התחבורה בעניין הזה, כללו גם קפיצה מ-20,000 עד 30,000, ו-53,000. 

<קריאה:>
אבל זה כולל ליסינג. 

<היו"ר אילן גילאון:>
אז אין חברה כזאת, אז אין מה להתדיין. 

<הרצל רבינאין:>
אז אולי אפשר לתקן את הנוסח מ-11,001 ולרשום ואילך, במקום 12,000. 

<היו"ר אילן גילאון:>
נכתוב סעיף שמעל 12,000, על כל כך וכך כלי רכב, עוד - - -

<ישראל אבן זהב:>
כן, יוסיפו הצטרכות. 

<אייל לב-ארי:>
זהו, צריך להתייחס למה יקרה אם יהיו מעל 12,000 ביום מן הימים. 

<קריאה:>
אני לא יודע אם זה מעשי.

<נמרוד הגלילי:>
אפשר להיצמד לנוסח שהיה בנוסח הישן. אז זה היה שהחל מ-3,101 רכבי השכרה לכל 1,000 כלי רכב נוספים יתווסף רכב אחד לנהיגה עצמית, בידי אדם עם מוגבלות ולכל תוספת מצטברת של רכבי השכרה שיש 3 רכבי השכרה לנהיגה עצמית, יתווסף רכב אחד להסעת אדם עם מוגבלות. 

<היו"ר אילן גילאון:>
השאלה אם זה עונה לקריטריונים. 

<הרצל רבינאין:>
שעה עבדתי על הטבלה הזאת, בלי שלא יהיה את ה - - -

<ישראל אבן זהב:>
לא, אני אומר מעל 12,000, הרצל. 

<היו"ר אילן גילאון:>
אתה צריך למצוא את שיטת החישוב של ההכפלות שלך פה, ולראות מה צריך להיות המימד על כל 1,000 נוספים. 

<שמואל חיימוביץ':>
אבל עכשיו צריך, כולל הבאה למליאה. 

<היו"ר אילן גילאון:>
פה צריך לעשות קלקולציה כזאת, כי זה לא בהכרח נובע מאותו קשר. 

<אייל לב-ארי:>
צריך אז להחליף. 

<נמרוד הגלילי:>
אני לא חושב שצריך, כי אני לא רואה - - -

<שמואל חיימוביץ':>
אבל אי אפשר לדעת. לפני 10 שנים לא היו אפילו חברות עם 10,000. 

<ערן טמיר:>
מה שהיה הנוסח הקודם, על כל 1,000 עוד אחד ועל כל הצטברות של שלושה, אחד - - -

<אייל לב-ארי:>
צריך גם לבוא ולראות איך זה - - -

<היו"ר אילן גילאון:>
כדאי להתכונן לכל בעיה.
<אייל לב-ארי:>
יש גם את דוושת שמאל, צריך לבוא ולראות איך מכניסים אותה גם כן פה. קודם היה רק את המנגנונים, מבחינת התוספת, לא רק הרכב הגבוה.

<ערן טמיר:>
על כל רכב רביעי זה יהיה דוושה שמאל. 

<נמרוד הגלילי:>
הרכב השלישי יהיה עם מאיץ. 

<וילמה מאור:>
סיימנו?

<אייל לב-ארי:>
כן.

<היו"ר אילן גילאון:>
גם את זה סיימנו.

<וילמה מאור:>
אנחנו מתכנסים שוב בשעה 12:30 במליאת הוועדה. 

<ערן טמיר:>
לאשר את זה?

<וילמה מאור:>
כן. ואז אתם עובדים על הנוסח - - -

<ערן טמיר:>
יופי, לא ידעתי. 

<וילמה מאור:>
אתה לא קורא סדר יום. 

<היו"ר אילן גילאון:>
הישיבה נעולה. 

<הישיבה ננעלה בשעה 12:00.>
